**Podporná dokumentácia a náležitosti ročného zúčtovania dotácie**

**(Nástroj 2 LEADER NSK)**

**V rámci ročného zúčtovania je konečný užívateľ povinný predložiť do kancelárie DRP fotokópie podpornej dokumentácie a iných náležitostí.**

1. **Dokumentácia projektov realizovaných v rámci Opatrenia 1 a Opatrenia 2 musí obsahovať:**
2. Vyplnený Formulár monitorovacích indikátorov *(formulár vyplnený za projekt samostatne),*
3. Fotodokumentácia zrealizovaného projektu a výstupu projektu (elektronicky zaslať mailom alebo odovzdať na USB) s dodržaním povinnosti splnenia podmienok publicity *(minimálne 3 fotografie za projekt, pričom fotografia musí byť v jednom z nasledovných súborov .jpg, .jpeg, .png, .gif, alebo .wbmp),*
4. Dokumentácia k jednotlivým projektom:

* Žiadosť o refundáciu oprávnených výdavkov,
* Doklady súvisiace s vykonaním verejného obstarávania v prípade, ak konečný prijímateľ je povinný postupovať v zmysle zákona č. 343/2015 Z. z. o verejnom obstarávaní v platnom znení *(víťazná cenová ponuka opatrená podpisom a pečiatkou uchádzača, v prípade internetového prieskumu resp. prieskumu e-mailom nie je požadovaný podpis a pečiatka uchádzača, zápisnica z prieskumu trhu),*
* Zmluva s dodávateľom tovarov/ služieb/ stavebných prác *(resp. objednávka, ak suma nepresahuje 3320,-EUR s DPH),*
* Účtovný doklad – faktúra *(s povinnými náležitosťami základnej finančnej kontroly),*
* Dodací list k faktúre *(prípadne súpis vykonaných prác alebo preberací protokol opatrený podpisom a pečiatkou oboch zmluvných strán),*
* Výpis z účtu konečného užívateľa s označením úhrady príslušnej faktúry v rámci projektu *(Číslo účtu konečného užívateľa uvedené v zmluve o poskytnutí dotácie / NFP s MAS, v zmluve s dodávateľom tovarov/ služieb/ stavebných prác, vo faktúre a na výpise z účtu musí byť rovnaké.),*
* Jeden exemplár výstupov projektu, ak relevantné *(napr. brožúry, tlačoviny a pod.).*